Valler videregående skole

Valler videregående skole er en videregående skole etablert i 1888 som Bærum Middelskole. Skolen har 21 klasser med til sammen ca. 490 elever og 60 lærere. Skolen ligger ved Brynsveien i vestre Bærum.

Historikk 
Skolens historie går tilbake til 1888, da den ble opprettet under navnet Bærum Middelskole etter initiativ fra brukerne av gårdene Dalbo og Steen og ved hjelp av Bærum Sogneselskap. Undervisningen foregikk først på Valler gård, men ble senere flyttet til Sandvika sentrum. Opprinnelig var skolen privat, men fra og med 1899 mottok den også støtte fra Bærum kommune.

Gymnaset ble offisielt åpnet den 8. juni 1938, etter å ha tatt i mot de første elevene året før. Skolen er gradvis blitt oppgradert og påbygget i årenes løp i takt med befolkningsveksten i Bærum, som medførte økt strøm av elever til skolen. I 1941 ble skolen rekvirert av Arbeidstjenesten, og det ble satt opp midlertidige brakker som ble fjernet etter krigen. Det siste tilbygget kom i 1998, da auditorium, arbeidsplasser for lærerne og nye datarom for elevene kom på plass.

Turmarsjen Vallermarsjen ble på 1970-, 1980- og 1990-tallet arrangert ved skolen, og ble tatt opp igjen i 2012.

Kjente personer

Lærere
Stian Kristensen – rektor 1938–1960
Victor Hellern, idehistoriker – lærer 1956–1993
Jostein Gaarder, forfatter – lærer 1978–1981
Borghild Tenden, politiker – lærer 1978–1993
Brage Sandmoen, elitedommer i fotball – lærer 2009–
Simen Agdestein, sjakk- og fotballspiller – lærer 2011–2012

Elever
Einar Hoff Hansen, matematiker og fjellklatrer – uteksaminert 1942
Kaare D. Tønnesson, professor (emeritus) i historie – uteksaminert 1944
Ivar Eskeland, forfatter, litteraturkritiker, oversetter, kåsør – uteksaminert 1946
Natascha Heintz, paleontolog – uteksaminert 1948
Torbjørn Yggeseth, skihopper, flyger, idrettsleder – uteksaminert 1953
Finn-Erik Vinje, professor (emeritus) i nordisk språkvitenskap – uteksaminert 1954
Ralph Høibakk, sivilingeniør, professor II, fjellklatrer – uteksaminert 1956
Halvor Stenstadvold, næringslivsleder, politiker – uteksaminert 1962
Kristin Bølgen Bronebakk, ekspedisjonssjef i Justis- og beredskapsdepartementet – uteksaminert 1969
 Arne Magnus, forlagsmann - uteksaminert 1978
Tor Fuglevik, radiodirektør i NRK – uteksaminert 1969
Hege Tunaal, musiker, revyskuespiller og sangpedagog – uteksaminert 1969
Hennika Skjønberg, skuespiller – uteksaminert 1969
Ingebrigt Steen Jensen, forfatter, rådgiver, tekstforfatter og fotballentusiast – uteksaminert 1974
Hans Olav Mørk, prest og visesanger, oversetter – uteksaminert 1975
Unni Lindell, forfatter – uteksaminert 1977
Vidar Davidsen, fotballspiller og trener – uteksaminert 1977
Trine Syvertsen, professor medier og kommunikasjon – uteksaminert 1978
Arne Johan Vetlesen, professor i filosofi – uteksaminert 1979
Eirik Grude Flekkøy, fysiker – uteksaminert 1981
Anne Jahren, langrennsløper – uteksaminert 1982
Simon Rye, sosialantropolog, diplomat og direktør – uteksaminert 1982
Paul Chaffey, politiker – uteksaminert 1984
Harald Eia, komiker – uteksaminert 1984
Reidar Hjermann, psykolog, barneombud 2004–2012 – uteksaminert 1988
Lotte Grepp Knutsen, politiker – uteksaminert 1992
Olav Traaen,  sportskommentator i NRK – uteksaminert 1992
Ida Wolden Bache, sentralbanksjef – uteksaminert 1992
Håvard Bakke, skuespiller, musiker – uteksaminert 1993
Tormod Granheim, eventyrer, forfatter, fotograf og foredragsholder – uteksaminert 1993
Petter Nyquist, fjellklatrer, polfarer, film -og stillfotograf og grafisk designer – uteksaminert 1997
Camilla Wold Knudsen, programleder i NRK – uteksaminert 2001
Henrik Asheim, politiker – uteksaminert 2002
Andreas Haukeland, artist, produsent og låtskriver, bedre kjent som TIX – uteksaminert 2012

Eksterne lenker
 Skolens hjemmeside Besøkt 23. oktober 2022.

Videregående skoler i Viken
Skoler i Bærum
Utdanningsinstitusjoner etablert i 1888
1888 i Norge